ai4bharat/Pralekha huggingface dataset:
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 174.64 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست متاثرہ معاملوں کی تعداد 2,92,092 ہے۔
فی الحال زیر علاج مریضوں کی شرح 0.68 فیصد ہے۔
سردست ملک میں شفایابی کی شرح 98.12 فیصد ہے۔
گزشتہ 24 گھنٹوں کے دوران66,254مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,19,77,238 ہوگئی ہے۔
پچھلے 24 گھنٹوں کے دوران 25,920 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح  فیصد ہے ۔
جانچ کے بعد متاثر پائے جانے افراد کی ہفتہ وار شرح  ہے ۔
اب تک کُل 75.68 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 12,54,893 ٹیسٹ منعقد کئے گئے۔
خواتین اور بچوں کی ترقیات کی وزارت
بچوں کے لیے اسکیموں کے لیے بجٹ کا تعین
مالی سال 2021-22 اور 2022-23 کے لیے بچوں کی بہبود اور ترقی کے فنڈز سمیت وزارت کو مختص کیے جانے والے فنڈز کی کل رقم 24435.09 کروڑ روپے اور 25172.28 کروڑ روپے ہے جو خواتین اور بچوں کے لیے مختص فنڈز میں اضافہ کو ظاہر کرتا ہے۔
بچوں کی فلاح و بہبود اور ترقی کے لیے دو بڑی اسکیمیں مشن سکشم آنگن واڑی سروسز اور پوشن 2.0 اور مشن وتسلیہ ہیں۔ سکشم آنگن واڑی سروسز اور پوشن 2.0 کے لیے مالی سال 2021-22 کے لیے فنڈز کی مختص رقم 20105.00 کروڑ روپے ہے اور مالی سال 2022-23 کے لیے 20263.07 کروڑ روپے ہے، جو کہ 0.78 فیصد کا اضافہ ظاہر کرتا ہے۔ اسی طرح مالی سال 2021-22 کے لیے مشن وتسلیہ کے لیے مختص رقم 900 کروڑ روپے ہے اور مالی سال 2022-23 کے لیے مختص رقم 1472.17 کروڑ روپے ہے، جس میں 63.57 فیصد کا اضافہ ظاہر ہوتا ہے۔ تمام ریاستوں/ مرکز زیر انتظام علاقوں کو فنڈز جاری کیے گئے ہیں، جو تقاضوں اور ضروریات کے مطابق اسکیموں کو نافذ کر رہے ہیں۔
خواتین اور بچوں کی ترقی کی وزیر محترمہ اسمرتی زوبن ایرانی نے آج لوک سبھا میں ایک تحریری جواب میں یہ معلومات فراہم کی۔
وزارت دفاع
فضائیہ کے مغربی کمان میں کمانڈروں کی کانفرنس
نئی دہلی۔ 25 جون فضائیہ کے مغربی کمان کے کمانڈروں کی دو روزہ کانفرنس 24 اور 25 جون 21 کو نئی دہلی میں منعقد ہوئی۔ جاری کووڈ وبائی امراض کے باعث یہ کانفرنس ہائبرڈ موڈ میں کی گئی جہاں کچھ کمانڈروں نے ویڈیو کانفرنسنگ کے ذریعہ شرکت کی۔اس موقع پر فضائیہ کے سربراہ  ایئر چیف مارشل راکیش کمار سنگھ بھدوریا پی وی ایس ایم اے وی ایس ایم وی ایم اے ڈی سی مہمان خصوصی تھے ۔ مغربی کمان کے آفیسر کمانڈر اِن چیف آف ، ایئر مارشل وویک رام چودھری پی وی ایس ایم اے وی ایس ایم وی ایم ، اے او سی- اِن سی ڈبلیو اے سی نے ان کا استقبال کیا۔
فضائیہ کے سربراہ نے اپنے خطاب کے دوران کاروائی کے لیے تیاریوں کوبہتر بنانے کے طریقوں میں مزید بہتری لانے نیز مضبوط طبعی اور سائبر سیکیورٹی کو یقینی بنانے کے لئے تنقیدی تجزیہ اور اقدامات کی ضرورت پر زور دیا۔ انہوں نے کمانڈروں کو ہدایت کی کہ وہ تمام پلیٹ فارموں ، اسلحہ جاتی نظام اور اثاثوں کی آپریشنل تیاری کو اعلی سطح پر رکھے جانے کو یقینی بنائیں۔
موجودہ وبائی امراض کےباعث پیدا ہونے والی رکاوٹوں کے باوجود بھی ہمارے شمالی محاذوں پر حالیہ تعطل کے دوران تیز ردعمل اور اعلی وابستگی کے مظاہروں کے لیے فضائیہ کے سربراہ نے فضائیہ کے مغربی کمان کے تمام اسٹیشنوں کی ستائش کی ۔ فضائیہ کے سربراہ نے کووڈ – 19 سے متعلق کاموں کے لیے ہر ایک اسٹیشن کی کاوشوں اور کیے گئے اقدامات کی تعریف کی۔
انہوں نےفضائیہ کے مغربی کمان کےایرو اسپیس سیفٹی ریکارڈ کو بھی سراہا اور تمام کمانڈروں پر زور دیا کہ وہ محفوظ آپریشنل ماحول بنانے کے لیے سنجیدگی سے کوشش کرتے رہیں۔ انہوں نے ہندوستانی فضائیہ کی آپریشنل صلاحیت کو بڑھاتے ہوئے فضائیہ کو ایک ممکنہ ایرو اسپیس پاور میں تبدیل کرنے کے مقصد سے خود انحصاریت اوردیسی ساخت کے ساتھ فضائیہ کے ڈھانچے کی نشاندہی کی ۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-5909
(Visitor Counter : 134
وزارت دفاع
ای سی ایچ ایس کے تحت مندرج اسپتال
دفاع کے وزیر مملکت جناب اجے بھٹ نے آج لوک سبھا میں جناب لو سری کرشنا دیبا را یالو کو ایک تحریر ی جواب میں بتایا کہ
ای سی ایچ ایس نے ان سابق فوجیوں کے لئے ، جودفاعی پنشن پارہے ہیں اور ان کے اہل منحصر لوگوں کے لئے یکم اپریل 2003سے کام کرنا شروع کردیا تھا۔یہ اسکیم تقریباََ 55 لاکھ مستفیدین کو بغیر کیش اور بغیر کیپ کے طبی فوائدمہیا کرارہی ہے۔ حکومت ہند کی خصوصی منظوری 7 مارچ 2019 کو جنگ عظیم دوم کے سابق فوجیوں، ایمرجنسی کمیشنڈ افسروں، مختصر خدمت کے لئے کمیشن کئے گئے افسروں اور وقت سے پہلے ریٹائر ہونے والوں کے لئے سابق فوجی ہونے کی لازمی شرطوں اور ڈیفینس اکاؤنٹ کے کنٹرولر سے پنشن حاصل کرنے کی شرطوں کومعاف کرتے ہوئے دی گئی تھی۔
ای سی ایچ ایس ، ہندوستان میں 427 ای سی ایچ ایس پولی کلینک ، نیپال میں 6 ، 30 ای سی ایچ ایس علاقائی مراکز اور حفظان صحت کے امپینل کی گئی تنظیموں کے ایک وسیع نیٹ ورک کے ذریعہ طبی خدمات مہیا کراتا ہے۔تینو ں خدمات کے علاوہ مندرجہ ذیل تنظیموں / زمروں کے افراد ای سی ایچ ایس ممبرشپ کے اہل ہیں۔
- ٹیریٹوریل آرمی ۔
- ڈیفینس سکیورٹی کارپس ۔
- یونیفارم انڈین کوسٹ گارڈ ۔
- ملٹری نرسنگ سروس ۔
- اسپیشل فرنٹیئر فورس ۔
- نیپال ڈومیسائلڈ گورکھا۔
- کل وقتی این سی سی افسران ۔
- آرمی پوسٹل سروس ۔
- آسام رائفلز ۔
- جنگ عظیم دو م کے سابق فوجی ، مختصر خدمت کے لئے کمیشن کئے گئے افسران ، ایمر جنسی میں کمیشنڈ کئے گئے افسران اوروقت سے پہلے ریٹائر ہونے والے ۔
موجودہ سال اور گزشتہ تین سالوں میں ای سی ایچ ایس کے ذریعہ تقریباََ 1.65 کروڑ مستفیدین نے طبی خدمات کا فائدہ اٹھایا ہےا ور 17.65 لاکھ مستفیدین نے دانتوں سے متعلق خدمات حاصل کی ہیں۔اس اسکیم کے تحت سابق فوجیوں کے محکمے کے ذریعہ گزشتہ تین سال کے دوران خرچ کی گئی رقم 14637.89 کروڑ روپے ہے اور  موجودہ سال کے لئے 1768.38 کروڑروپے ہے۔ آندھرا پردیش میں امپینلڈ ہیلتھ کئیر آرگنائزیشن  کی ضلع وار تفصیلات مندرجہ ذیل ہیں:
|
|
نمبر شمار
|
|
ضلع
|
|
فہرست میں شامل ایچ سی اوز
|
|
1.
|
|
کرشنا
|
|
09
|
|
2.
|
|
اننت پور
|
|
01
|
|
3.
|
|
چتور
|
|
04
|
|
4.
|
|
مغربی گوداوری
|
|
02
|
|
5.
|
|
گنور
|
|
09
|
|
6.
|
|
پرکاشم
|
|
01
|
|
7.
|
|
کرنول
|
|
01
|
|
8.
|
|
نیلور
|
|
02
|
|
9.
|
|
کڈپا
|
|
02
|
|
10.
|
|
وشاکھاپٹنم
|
|
13
|
|
11.
|
|
مشرقی گوداوری
|
|
06
|
|
12.
|
|
سری کاکولم
|
|
03
|
|
میزان
|
|
53
صدر جمہوریہ کا سکریٹریٹ
صدر جمہوریہ ہند نے شجاعت کے ایوارڈس عطا کئے
صدرجمہوریہ ہند جناب رام ناتھ کووِند نے آج  کو راشٹرپتی بھون میں منعقدہ دفاعی اعزاز تفویض کیے جانے سے متعلق تقریب ۔ 2022  کے دوران شجاعت کے ایوارڈس اور غیر معمولی خدمات کے اعزاز عطا کیے۔
اس موقع پر موجود دیگر شخصیات میں وزیر اعظم ہند اور مرکزی وزیر دفاع بھی شامل تھے۔
ایوارڈ یافتگان کی فہرست ملاحظہ کرنے کے لیے یہاں کلک کریں۔
وزیراعظم کا دفتر
پورے بھارت میں منائے جانے والے متعدد تیوہاروں کے موقع پراہل وطن کو وزیراعظم کی مبارکباد
نئی دہلی ،14جنوری :وزیراعظم ، جناب نریندرمودی نے پورے بھارت میں منائے جانے والے متعدد تیوہاروں کے موقع پر اہل وطن کو مبارکباد پیش کی ہے ۔
‘‘تمام لوگوں کو مکرسکرانتی کا تیوہارمبارک ہو!
پونگل پرسب کو نیک خواہشات !
ماگھ بیہوکے موقع پر خصوصی طورپرسب کو مبارکباد ۔
اتراین مبارک ہو۔
خداکرے کہ آنے والے دنوں میں آپ سب ترقی کی نئی بلندیوں کوسرکریں ۔
۔۔۔۔۔۔۔۔۔۔۔۔۔۔۔۔
U-304
(Visitor Counter : 56
وزارت دفاع
فوج کے سربراہ کا ممبئی کا دو روزہ دورہ اختتام پذیر ہوا
فوج کے سربراہ جنرل ایم ایم نروانے کا ممبئی میں اہم آرمی اینڈ نیول اسٹیبلشمنٹ کا دو روزہ دورہ اختتام پذیر ہوا۔ 13 ستمبر 2021 کو فوج کے سربراہ نے ویسٹرن نیول کمانڈ ہیڈ کوارٹر کا دورہ کیا جہاں انھوں نے گارڈ آف آنر کا باضابطہ جائزہ لیا اور ویسٹرن نیول کمانڈ کے فلیگ آفیسر کمانڈنگ ان چیف وائس ایڈمرل آر ہری کمار سے بات چیت کی۔ فوج کے سربراہ نے سکھ لائٹ انفنٹری رجمنٹ سے وابستہ میزائل فریگیٹ آئی این ایس ٹیگ کا بھی دورہ کیا۔ شام کو فوج کے سربراہ نے مہاراشٹر کے عزت مآب گورنر جناب بھگت سنگھ کوشیاری سے ملاقات کی اور ریاست میں سابق فوجیوں کی فلاح و بہبود اور بحالی سمیت باہمی دل چسپی کے امور پر تبادلہ خیال کیا۔ بعد ازاں انھوں نے دفاعی افواج کے لیے جدید ترین سازوسامان کی تیاری اور فراہمی میں شامل بڑے کاروباری اداروں کے نمائندوں سے بھی بات چیت کی۔
14 ستمبر 2021 کو فوج کے سربراہ نےمہاراشٹر، گجرات اور گوا ایریا ہیڈ کوارٹر اور ممبئی میں واقع مختلف انتظامی علاقوں کا دورہ کیا۔ جی او سی کے لیفٹیننٹ جنرل ایس کے پراشر نے انھیں کوویڈ-19 کے دوران علاقے کے ہیڈ کوارٹرز کے کام کاج اور اس سال سیلاب سے راحت کے کاموں کے دوران مختلف انسانی امداد کے کامون میں ان کے تعاون کے بارے میں آگاہ کیا۔ فوج کے سربراہ نےفوجیوں، ان کے اہل خانہ اور سابق فوجیوں کے معیار زندگی کو بہتر بنانے کے لیے ایریا ہیڈ کوارٹرز کی جانب سے کیے گئے مختلف فلاحی اقدامات اور منصوبوں کو سراہا۔
کابینہ
کابینہ نے سرکاری سیکٹر کی دوا ساز کمپنیوں میں تجدید سے متعلق 28 دسمبر 2016 کے کابینی فیصلے کو نافذ کرنے کی منظوری دی
نئی دہلی،17؍جولائی،وزیراعظم جناب نریندر مودی کی صدارت میں مرکزی کابینہ نے مندرجہ ذیل فیصلوں کو منظوری دے دی ہے۔
1-سرکاری سیکٹر کے یونٹوں  کی اراضی کی سرکاری ایجنسیوں کو فروخت کرنے کے 28 دسمبر 2016 کے فیصلے کی تجدید کرکے 14 جون 2018 کی نظر ثانی شدہ ڈی پی ای کے رہنما خطوط کے مطابق اراضی کو فروخت کرنے کی اجازت دینا، اور
2- مندرجہ ذیل طریقہ کار پر ملازمین کے بقایا جات  کی ادائیگی کے لئے 330.35 کروڑ روپے کی بجٹ امداد فراہم کرنا۔
- آئی ڈی پی ایل - 6.50 کروڑ روپے
– آر ڈی پی ایل - 43.70 کروڑ روپے
 - ایچ سی ایل – 280.15 کروڑ روپے
3-سرکاری سیکٹر کے 4 یونٹوں کی کلیدی فروخت ؍ بند کرنے سے متعلق فیصلے لینے کے لئے وزیروں کی ایک کمیٹی قائم کی جائے گی ، جس کے ساتھ جائداد کی فروخت اور بقایا جات کی ادائیگی شامل ہے۔
اہم اثرات:
- 330.35 کروڑ روپے کی بجٹ امداد آئی ڈی پی ایل ، آر ڈی پی ایل اور ایچ اے ایل کے ملازمین کی تنخواہوں میں امداد فراہم کرے گی۔ اس فیصلے سے ان پی ایس یو کے ایک ہزار سے زیادہ ملازمین کو فائدہ ہوگا ، اور
- وزیروں کی ایک کمیٹی کے قیام سے آئی ڈی پی ایل اور آر ڈی پی ایل کو بند کرنے اور ایچ اے ایل اور بی سی پی ایل کی اسٹریٹجک فروخت کے 28 دسمبر 2016 کے فیصلوں کو نافذ کرنے کے عمل میں تیزی آئے گی۔
پس منظر:
کابینہ نے 28 دسمبر 2016 کو ہندوستان اینٹی بائیوٹکس لمیٹڈ  ، انڈین ڈرگ اینڈ فارماسیوٹیکلس لمیٹڈ  ، راجستھان ڈرگس اینڈ فارما سیوٹیکلس لمیٹڈ  اور بنگال کیمیکلس اینڈ فارما سیوٹیکلس لمیٹڈ  کی فاضل اراضی کو سرکاری ایجنسیوں کے ہاتھوں مقابلہ جاتی بولی کے ذریعے فروخت کرنے کا فیصلہ کیا تھا تاکہ اس فروخت سے حاصل ہونے والی رقم سے واجبات کی ادائیگی کی جاسکے۔ یہ بھی فیصلہ کیا گیا تھا کھ واجبات کی ادائیگی کے بعد آئی ڈی پی ایل اور آر ڈی پی ایل کو بند کردیا جائے گا اور ایچ اے ایل اور بی سی پی ایل کی حصص کی فروخت کی جائے گی۔ محکمے نے فاضل اراضی کی فروخت کے لئے کافی کوششیں کی ہیں لیکن بار بار ٹینڈر جاری کرنے کے باوجود انہیں کوئی خریدار حاصل نہیں ہوا ہے۔ اس دوران سرکاری اکائیوں کے محکمے  نے 14 جون 2018 کو ان سرکاری سیکٹروں کے یونٹوں کی فاضل اراضی کو فروخت کرنے کے لئے رہنما خطوط جاری کئے ہیں۔ چونکہ فاضل اراضی کی فروخت سے کافی فنڈ جمع نہیں کیا جاسکا ہے ، چند پی ایس یو  کے ملازمین کی تنخواہوں اور وی آر ایس اسکیم کی ادائیگی نہیں کی جاسکی ہے۔ اس کے لئے فیصلہ کیا گیا ہے کہ ڈی پی ای کے نظر ثانی شدہ رہنما خطوط کے مطابق ارا ضی فروخت کی جائے تاکہ ملازمین کے واجبات کی ادائیگی میں مدد مل سکے۔
۔۔۔۔۔۔۔۔۔۔۔۔۔۔۔۔۔
U-3198
(
سائنس اور ٹیکنالوجی کی وزارت
سُپر کیپی سیٹر کا مستقل مواد ، اضافی بجلی کی پیداوار کی کم لاگت پر ذخیرے کا حل پیش کرتا ہے
نئی دہلی،17 اپریل : انسٹی ٹیوٹ آف نانو سائنس اینڈ ٹیکنالوجی  موہالی، جو کہ حکومت ہند کے محکمہ سائنس و ٹیکنالوجی کے تحت ایک خود مختار ادارہ ہے، اس کے سائنسدانوں نے سپوڈ و کیپی سیٹر یا سپر کیپی سیٹر کا مستقل مواد تیار کیا ہے جو الیٹرون چارج ٹرانسفر کے ذریعہ الیکٹریکل توانائی کا ذخیرہ کرتا ہے ۔ یہ میٹریل بیٹریز کے متبادل کے طور پر بڑھتی توانائی کے ذخیرے کا کم لاگت پر حل پیش کر سکتا ہے۔
ڈاکٹر رامیندر سندر ڈے اور آئی این ایس ٹی کی ان کی ٹیم نے سیوڈی کیپی سیٹرز ، ان کی سائیکلنگ اسٹیبلیٹی اور ریٹی کیپی بلیٹی سے متعلق پرانے چیلنجوں پر قابو پانے کی غرض سے ایک دلچسپ سینتھٹیک اسٹرایٹجی تیار کی ہے ۔ سیوڈی کیپی سیٹرز ایک قسم کے سپر کیپی سیٹرز ہوتے ہیں جو الیکٹرون چارج ٹرانسف رکے ذریعہ الیکٹرایکل انرجی کو اسٹور کرتے ہیں۔
اس ٹیم نے پہلی بار ایک سپوڈو کیپی سیٹیو میٹریل تیار کیا ہے جو کہ ایک ہائیبریڈ جیل  ہے۔ یہ ہائیبریڈ میٹریل ، ایک نامیاتی ذرہ، ڈوپامائین کو گرافین جیسے کنڈکٹیو میٹرکس پر جمع کر کے تیار کیا گیا ہے۔ اس درجہ کے زیروجیل کی تیاری کا پتہ ہمیں روایتی سپوڈوکیپی سیٹرز کے متبادل کے طور پر ملتا ہے لیکن صارفین کی منڈی میں بیٹری کی جگہ لینے کے لئے اس کی گردش میں کمی ضرور ہوتی ہے۔
محققین ، جنہوں نے عمل کے طویل مدت کے دوران فعال مواد کی ناقص کارکردگی کے اسباب کا پتہ لگایا ہے، انہوں نے ایک نوول سنتھیٹک طریقہ کار اپنایا اور بعد ازاں اسے اسی ادارے سے فارغ ڈاکٹر ابیر ڈے سرکار کے ذریعہ پیش کردہ اصولوں اور اس کی تفصیلی میکنیکی وضاحتوں کے ساتھ ساتھ میٹرل کو فعال کیا ہے۔
سپوڈوکیپی سیٹیو میٹریل ، نامیاتی –غیر نامیاتی ہائیبریڈ زیروجیل ہے۔ یہ کاروباری استعمال کے لئے کم لاگت پر بجلی کی بڑھتی پیداوار کےذخیرے کے مسئلہ کے حل کے طور پر سامنے آیا ہے۔ آئی این ایس ٹی کی ٹیم نے یہ تجویز پیش کی ہے کہ یہ طریقہ کار ملک گیر اور نامیاتی –غیر نامیاتی ہائبریڈ زیروجیل سپوڈوکیپی سیٹر کے لئے ایک ماڈل سسٹم کے طور پر اپنایا جا سکتا ہے۔ اس سلسلہ کے نتائج حال ہی مں جرنل آف میٹریل کیمسٹری A, 2020, DOI: 10.1039/d0ta02477e . پر شائع ہوا ہے۔
ان سائنسدانوں نے ترکیب کے دو انوکھے عمل کے ذریعہ سپوڈو کیپی سیٹیو میٹریل تیار کیا ہے، جس میں انہوں نے ہائبریڈ میٹریل سے زیادہ سے زیادہ ڈھانچہ جاتی فائدے حاصل کر کے ضرورت کے مطابق تیار کیا ہے۔ انہوں نے سب سے پہلے کاربن سپورٹ سے متعلق نصف تحویل تکسیدی عمل کے لئے فلکی ہائیڈرو تھرمل سنتھیسس کے اصول پر عمل کیا۔ پھر بھی انہوں نے ذخیرے کی مجموعی صلاحیت میں اضافہ کرنے کے علاوہ گردش میں اسٹیبلیٹی لانے کی کوشش میں سنتھیسس کے دوسرے قدم میں برمحل ایک انوکھا الیکٹروکیمیکل پولیمرائز یشن طریقہ کار کھوج نکالا ہے۔ اس نظریئے کے ثبوت اور از خود اسمارٹ الیکٹرونکس کی تیاری کے ثبوت کے طور پر گروپ نے جدید سپر کیپی سیٹر تیار کیا ہے ۔جسے بجلی کے وسیلے کے طور پر استعمال میں لایا جا سکتا ہے۔
ترکیب کے بہتر طریقہ کار کے علاوہ ذرہ کی سطح پر ایڈوکس سپر کیپی سیٹر کے مطالعہ سے سپوڈو کیپی سیٹر سے بجلی کی ناقص پیدا وار اور استحکام کے دیرینہ مسئلے کو بہتر بنانے میں اس کوشش نے مدد کی ہے۔ سائنسدانوں کا کہنا ہے کہ اس سے آرگینک سپوڈوکیپی سیٹر کے شعبہ میں تحقیق کے مزید مواقع پیدا ہو سکتے ہیں اور مستقبل میں بجلی کی پیداوار کے معاملے میں خود کفالت میں یہ حکمت عملی موثر ثابت ہو سکتی ہے۔
[Publication: Journal of Material Chemistry A, 2020, DOI: 10.1039/d0ta02477e .
Dr. Ramendra Sundar Dey, Email: rsdey@inst.ac.in can be contacted for more details]
وزیراعظم کا دفتر
وزیر اعظم نے ایشیائی کھیل کود مقابلوں میں لانگ جمپ میں چاندی کا تمغہ جیتنے کے لیے اینسی سوجن ایڈاپلی کو مبارکباد دی
وزیر اعظم نریندر مودی نے آج ایشیائی کھیل کود مقابلے میں لانگ جمپ مقابلےمیں چاندی کا تمغہ حاصل کرنے کے لیے اینسی سوجن ایڈاپلی کو مبارکباد دی ہے۔
وزیر اعظم نے ایکس پر پوسٹ کیا:
’’ایشیائی گیمز میں لانگ جمپ میں ایک اور چاندی کا تمغہ اینسی سوجن ایڈاپلی کو ان کی کامیابی کے لیے مبارکباد۔ مستقبل کی کامیابیوں کے لیے میری نیک خواہشات‘‘۔
خلا ء کا محکمہ
اسرو نے خلائی سائنس ، ٹیکنالوجی اور تحقیق میں وکرم سارا بھائی صحافت ایوارڈ کا اعلان کیا
نئی دہلی،7؍اگست2019؍ہندوستانی خلائی پروگرام کے بانی ڈاکٹر وکرم سارا بھائی کی صد سالہ تقریبات کے حصے کے طورپر اِسرو نے صحافت میں ایوارڈز کے دو زمرےقائم کئے ہیں۔ اِسرو نے خلائی سائنس، ٹیکنالوجی اور تحقیق میں اپنا وکرم سارا بھائی صحافت ایوارڈ کا اعلان کیا ہے۔ یہ ایوارڈ اُ ن صحافیوں کو دیا جائے گا، جنہوں نے خلائی سائنس ، ایپلی کیشنز اور تحقیق کے شعبے میں سرگرمی کے ساتھ تعاون کیا ہے اور اِس شعبے میں سرگرمی کے ساتھ کام کیا ہے۔ایوارڈز کے لئے ان سبھی ہندوستانیوں کے لئے نامزدگیاں کھلی ہیں، جنہیں صحافت میں اچھا تجربہ حاصل ہے۔ 2019ءسے 2020ء تک شائع کئے گئے مضامین پر غور کیا جائے گا۔ یہ بات ہندوستانی خلائی تحقیق کے ادارے اِسرو نے کیا ہے۔
ایوارڈز کے دو زمرے میں ہیں، جس میں پہلے زمرے میں پانچ لاکھ روپے کا نقد انعام ، ایک تمغہ اور ایک توصیفی سرٹیفکیٹ ہے اور پرنٹ میڈیا کے دو صحافیوں یا دو فری لانسروں کو ایوار ڈ دیا جائے گا۔نامز د کئے گئے امیدواروں کا فیصلہ مقبول موقتی مطبوعات، سائنس میگزین اور دیگر رسالوں میں ہندی انگلش یا علاقائی زبانوں میں 2019ء سے 2020ء کے دوران شائع ہونے والے کامیاب مضامین یا کہانیوں کی بنیا دپر کیا جائے گا۔
ایوارڈ کا دوسرا زمرہ نقد تین لاکھ روپے، دو لاکھ روپے اور ایک لاکھ روپے کے علاوہ توصیفی سرٹیفکیٹ پر مشتمل ہے۔یہ ایوارڈ پرنٹ میڈیا کے صحافیوں اور فری لانسروں کے لئے ہےاور ایک سال کے دوران ان صحافیوں یا فری لانسر س کے مضامین یا کامیاب کہانیاں ہندوستان کے مشہور اخباروں یا نیوز مگزین میں ہندی ، انگلش یا علاقائی زبانوں میں شائع ہوئی ہوں ،جیسا کہ تجویز میں بتائی گئی ہیں۔منتخب کئے گئے امیدواروں کے ناموں کا اعلان یکم اگست 2020ءکو کیا جائے گا۔
صحت اور خاندانی بہبود کی وزارت
کووڈ – 19 ٹیکہ کاری کی تازہ معلومات
ریاستوں ؍ مرکز کے زیر انتظام علاقوں کو 29.68 کروڑ سے زیادہ ویکسین کی ڈوز فراہم کی گئیں
ریاستوں ؍ مرکز کے زیر انتظام علاقوں کے پاس ٹیکہ کاری کے لئے اب بھی 1.92 کروڑ ڈوز دستیاب ہیں
نئی دہلی،23؍ جون : مرکزی حکومت پورے ملک میں کووڈ – 19 ٹیکہ کاری کو رفتار دینے اور اسے وسیع کرنے کے تئیں پُر عزم ہے۔ کووڈ – 19 ٹیکہ کاری کو آفاقی بنانے کا نیا مرحلہ 21 جون 2021 سے شروع ہو اہے۔ ٹیکہ کاری کی مہم میں مزید ویکسین کی دستیابی سے تیزی آئی ہے، ریاستوں اور مرکز کے زیر انتظام علاقوں کو ویکسین کی دستیابی سے اُن کے ذریعے بہتر منصوبہ بندی ، اور ویکسین کی سپلائی چین کو ہموار بنانے میں مدد ملی ہے۔
ملک گیر سطح پر ٹیکہ کاری مہم کے حصے کے طور پر، بھارتی حکومت مفت کووڈ ویکسین فراہم کرکے ریاستوں اور مرکز کے زیر انتظام علاقوں کی مدد کر رہی ہے۔ کووڈ – 19 ٹیکہ کاری مہم کو آفاقی بنانے کے نئے مرحلے میں مرکزی حکومت ملک میں ویکسین مینوفیکچررس کے ذریعے تیار کی جانے والی ویکسین کا 75 فیصد خریدے گی اور ریاستوں اور مرکز کے زیر انتظام علاقوں کو سپلائی  کرے گی۔
بھارتی حکومت  اور ریاستوں کے ذریعے راست خریداری کے زمرے کے توسط سے ابھی تک 29.68 کروڑ سے زیادہ  ویکسین ڈوز ریاستوں اور مرکز کے زیر انتظام علاقوں کو فراہم کی گئی ہیں۔
اس میں سے ، مجموعی کھپت، جن میں ضائع ہونے والی ڈوز بھی شامل ہیں ، 277626985 ڈوز ہیں ۔
ریاستوں اور مرکز کے زیر انتظام علاقوں کے پاس ٹیکہ کاری کے لئے اب بھی 1.92 کروڑ سے زیادہ  کووڈ ویکسین ڈوز دستیاب ہیں۔
مزید بر آں 3907310 سے زیادہ ویکسین ڈوز تیاری کے مرحلے میں اور آئندہ تین دن کے اندر ریاستوں ؍ مرکز کے زیر انتظام علاقوں کو دستیاب ہو جائیں گی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-5805
(Visitor Counter : 161
کانکنی کی وزارت
نیلکو ناماسیا موبائل ایپ
بہت چھوٹی اور چھوٹی صنعتوں کی مدد کرنے کے لئے ایک جدید پلیٹ فارم مہیا
نیشنل امیونیم کمپنی لمیٹڈ  جو کانوں کی وزارت کے تحت مرکزی سرکاری زمرے کی ایک نوارتن صنعت ہے ایک جدید اور اختراعی پلیٹ فارم ‘نیلکو مائیکرو اینڈ اسمال انٹرپرائز یوگایوگ ایپلی کیشن’  فراہم کرنے کے ذریعےبہت چھوٹے اور چھوٹے کاروباری اداروں  کو بااختیار بنانے میں کلیدی کردار ادا کر رہا ہے۔
یہ ایک ذو لسانی ایپ ہے جسے خصوصی طور پر کمپنی کے ایم ایس ای وینڈرز کے فائدے کے لئے تیار کیا گیا ہے۔
کانوں، کوئلے اور پارلیمانی امور کے مرکزی وزیر جناب پرلہاد جوشی نے ایم ایس ای کمیونٹی تک پہنچنے اور ملک کے کان کنی اور معدنی شعبے میں ماحولیاتی نظام کی ترقی میں نیلکو کی کوششوں کی ستائش کی۔
ناماسیا ایپ ایم ایس ای صنعتوں کی ترقی کے لئے کمپنی کی کوششوں کو سامنے لانے کی خاطر ایک پلیٹ فارم مہیا کرتا ہے۔ یہ ایپ ایم ایس ای صنعتوں کو مطلوبہ معلومات کے ساتھ بااختیار بناتا ہے۔ ان معلومات کا تعلق وینڈر رجسٹریشن کے عمل، تکنیکی تفصیلات کے ساتھ فراہم کی جانے والی ممکنہ اشیا، وینڈر ڈیولپمنٹ اور نالکو کے ٹریننگ پروگرام سے ہے۔
ایک ذمہ دار کارپوریٹ اور ہندستان کے معروف ایلومینا اور ایلومینیم کے برآمد کنندہ کی حیثیت سے کمپنی نے کاروبار کرنے کے عمل کو آسان بنانے کی خاطر خاص طور پر کان کنی اور دھات کے کاروبار میں شامل ایم ایس ای سیکٹر کے لئے کئی اقدامات کئے ہیں تاکہ اور اس کے ماحولیاتی نظام کو جامع فروغ اور پائیدار ترقی حاصل ہو۔
<><><><><>
ش ح،ع س، ج
U.No. : 8713
(Visitor Counter : 170
شمال مشرقی ریاستوں کی ترقی کی وزارت
این ای سی کو مختص کئے گئے فنڈز کے بارے میں وضاحت
میڈیا کے ایک حلقے میں اس طرح کی خبریں دی گئی ہیں کہ:
· شمال مشرقی خطے کی ترقی کی وزارت اور شمال مشرقی کونسل  کے درمیان رستہ کشی چل رہی ہے۔
· شمال مشرقی خطے کی وزارت نے کونسل کو نئے پروجیکٹ منظور کرنے سے روکا اور اس کی بجائے این ای سی سے کہا کہ وہ شمال مشرقی خطے کی ترقی کی وزارت کی این ایل سی پی آر۔ مرکزی اسکیموں کے قرضہ جاتی کی ادائیگی کرے۔
اس سلسلے میں یہ وضاحت کی جاتی ہے کہ مرکزی کابینہ نے این ای سی کو یکم اپریل 2019 سے شروع ہونے والے تین سال کی مدت کے لیے 4500 کروڑ روپے مختص کئے جانے کا تعین کیا تھا، جس میں کچھ مخصوص قرضہ جات کی ادائیگی کے لئے ضروری رقم بھی شامل ہے۔
اس 4500 کروڑ روپے کی رقم میں سے این ای سی نے یکم اپریل 2017 سے 1741.06 کروڑ روپے مالیت کے نئے پروجیکٹوں کو منظوری دی ہے۔ اس لیے میڈیا میں دی جانے والی رپورٹ غلط ہے۔ اس مدت کے دوران این ای سی نے مختلف جاری اور نئے منظور کئے گئے پروجیکٹوں پر 2688.33 کروڑ روپے کی رقم خرچ کی ہے۔اس میں سے محض 343.86 کروڑ روپے کی رقم شمال مشرقی خطے کی ترقی کی وزارت سے این ای سی کو منتقل کی گئی اسکیموں کے قرضہ جات کی ادائیگی میں استعمال کی گئی۔
این ای سی پارلیمنٹ کے ایک قانون کے تحت قائم کیاگیا قانونی ادارہ ہے اور اس کے پاس اپنے کام کاج کے لئے مطلوبہ خود مختاری اور بااختیار اتھارٹی کی منظوری اور مطلوبہ بجٹ کی دستیابی ہونے پر کابینہ کے فیصلے کے مطابق این ای سی کے سپرد کئے گئے مختلف شعبوں میں پروجیکٹ منظور کرنے کی آزادی ہے۔ سال 18-2017 اور 19-2018 کے دوران این ای سی نے مختلف پروجیکٹوں پر 2140.29 کروڑ روپے کی رقم خرچ کی ہے۔ رواں سال کے لئے مختص کی گئی 1476.10 کروڑ روپے کی رقم میں سے 9 ستمبر 2019 تک مختلف جاری اور نئے منظور شدہ پروجیکٹوں پر 548.04 کروڑ روپے کی رقم خرچ کی جاچکی ہے۔ کسی شعبے کو نظر انداز کئے جانے سے بچنے کے لئے کابینہ کی منظوری سے شمال مشرقی خطے کی ترقی کی وزارت اور این ای سی کے درمیان شعبے دوبارہ مختص کئے گئے ہیں۔
وزیراعظم کا دفتر
وزیر اعظم نے کانگلا نونگ پوک تھونگ کھلنے پر منی پور کے لوگوں کو مبارکباد دی
وزیر اعظم جناب نریندر مودی نے منی پور میں کانگلا نونگ پوک تھونگ کھلنے پر منی پور کے لوگوں کو مبارکباد دی ہے۔
منی پور کے وزیر اعلیٰ این بیرن سنگھ کے ایک ٹویٹ کے جواب میں، وزیر اعظم نے کہا؛
” منی پور کو مبارک ہو! پوری ریاست میں امن، خوشحالی اور خوشی کا جذبہ بڑھے۔"
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
202
(
امور داخلہ کی وزارت
مرکزی وزیر داخلہ کل سی اے پی ایف، سی پی او اور دہلی پولیس کی مختلف رہائشی اور دفتری عمارتوں کا افتتاح کریں گے اور سنگ بنیاد رکھیں گے
نئی دہلی،25؍فروری، مرکزی وزیر داخلہ راج ناتھ سنگھ ، مرکزی مسلح پولیس فورس  ، دہلی پولیس اور مرکزی پولیس تنظیموں  کے لئے کل یہاں ایک تقریب میں بنیادی ڈھانچے کے 29 پروجیکٹوں  کا افتتاح کریں گے۔ ان پروجیکٹوں کو ملک بھر میں مختلف مقامات پر 1714.97 کروڑ روپے کی لاگت سے پورا کیا گیا ہے۔ ان پروجیکٹوں میں 53 غیر رہائشی عمارتیں اور 4723 رہائشی کوارٹر شامل ہیں۔
یہ پروجیکٹ مندرجہ ذیل ریاستوں میں مختلف مقامات پر واقع ہیں:
|
|
ریاست کا نام
|
|
پروجیکٹوں کی تعداد
|
|
مقام
|
|
آسام
|
|
01
|
|
گوہاٹ
|
|
کیرالہ
|
|
01
|
|
ناڈاپورم
|
|
دہلی
|
|
03
|
|
چھاؤلہ ، کونڈلی جھڑودہ کلاں
|
|
اترپردیش
|
|
03
|
|
پریاگ راج، مہاراج گنج، غازی آباد
|
|
تمل ناڈو
|
|
02
|
|
شیوا گنگائی 
|
|
آندھراپردیش
|
|
01
|
|
چتور
|
|
مہاراشٹر
|
|
01
|
|
ہنگولی
|
|
تریپورہ
|
|
01
|
|
اگرتلہ
|
|
بہار
|
|
05
|
|
جوگبنی، رکسول، اور سوپول
|
|
جھارکھنڈ
|
|
01
|
|
جمشید پور
|
|
مدھیہ پردیش
|
|
05
|
|
بھوپال،نیمچ  اور گوالیار
|
|
چھتیس گڑھ
|
|
01
|
|
بلاسپور
|
|
|
|
|
|
|
|
اڈیشہ
|
|
01
|
|
بھوبنیشور
|
|
تلنگانہ
|
|
01
|
|
رنگاریڈی
|
|
راجستھان
|
|
01
|
|
جودھپور
|
|
ھریانہ
|
|
01
|
|
گروگرام
|
|
ٹوٹل
|
|
29
|
|
۔۔۔۔۔۔۔۔۔۔۔۔۔۔۔۔

U-1216
(Visitor Counter : 56
بجلی کی وزارت
‘‘سبزتوانائی کی کھلی رسائی کے ذریعہ قابل تجدیدتوانائی کو فروغ دینے کے لئے بجلی کے ضابطے 2021’’ کے مسودے کو تقسیم کیاگیا
بجلی کی وزارت نے اپنی ویب سائٹ پرمسودے کے ضابطے جاری کئے ؛ آراءطلب کی گئی ہیں
نئی دہلی، 16؍اگست:بجلی کی وزارت نے گرین انرجی اوپن ایکسزکے ذریعہ قابل تجدید توانائی کے فروغ کے لئے بجلی کے ضابطوں 2021کے مسودے کو سرکولیٹ کیاہے ۔ انھوں نے بجلی کی ویب سائٹ پرانھیں ڈالاہے اور30 دن کے اندرآراء طلب کی ہیں ۔ بجلی کی وزارت کی ویب سائٹ ہے https://powermin.gov.in/
یہ ضابطے فضلے سے توانائی پلانٹس سمیت سبزتوانائی کی خریداری اورکھپت کے لئے تجویز کئے گئے ہیں ۔ یہ مسودہ قواعد ایسے ہیں جن میں ذیلی شقیں ہوں گی ، جن میں تفصیلات فراہم کی گئی ہوں گی ، ان تفصیلات میں قابل احیاء خریداری ذمہ داریاں  سبزتوانائی ، عام رسائی کلیدی ایجنسیاں ، سبزتوانائی ، عام رسائی کے سلسلے میں اجازت نامے فراہم کرنے کے ضوابط ، بینکنگ اورسبسیڈی سمیت دیگرمحصولات وغیرہ شامل ہیں ۔
محصول سے متعلق ان ضابطوں کے ان مسودوں میں تجویز کیاگیاہے کہ سبزتوانائی کے لئے محصول مجاز کمیشن کے ذریعہ طے کیاجائے گاجو قابل تجدیدتوانائی کی بجلی کی خرید کی اوسطاً لاگت ، کراس سبسیڈی چارجیز  اور گرین توانائی فراہم کرنے کے لئے لائسنس تقسیم کرنے کی تمام لاگت کااحاطہ کرتے ہوئے سروسز چارجیز پرمشتمل ہوسکتی ہے ۔
گرین ہائیڈروجن سود ے کے ضابطوں میں کہا گیا ہے کہ ''گرین ہائیڈروجن '' ایک ایسا ہائیڈروجن ہے جو قابل تجدید توانائی وسائل سے بجلی کے استعمال کرنے کے لیے کیا جا تا ہے۔ صنعتوں سمیت قانونی حیثیت رکھنے والی کمپنیاں گرین ہائیڈروجن کو خرید کر اپنے یعنی مختلف صنعتوں پر قابل احیاء توانائی کی خریداری کی لازمی ذمہ داری کی تکمیل کے تقاضوں کو بھی پورا کر سکتی ہیں۔
گرین ہائیڈروجن کی مقدار کاتعین تین مساویانہ اصولوں پر کیا جائے گا جن کا تعین ایک میگاواٹ کے بقدر گرین ہائیڈروجن اور اس سے تیار کی گئی بجلی نیز اس ہائیڈروجن کو مختلف شکلوں میں بدل کر قابل احیاء توانائی وسائل کے طور پر بروئے کار لائے جانے کی بنیاد پر کیا جائے گا۔ ان قواعد کو مرکزی کمیشن کی جانب سے مشتہر کیا جائیگا۔
سبز توانائی تک کھلی رسائی کے لیے ان مجوزہ رہنما خطوط میں یہ بھی تجویز کیا گیا ہے کہ اس ضابطے کے مطابق مناسب کمیشن کو اپنے ضابطوں کو نافذ کرنا ہوگا تاکہ ان صارفین تک گرین اینرجی اوپن ایکسس یعنی سبز توانائی تک رسائی حاصل کی جا سکے جو صارف اپنی سبز توانائی کی کھپت کرنے کے خواہشمند ہیں۔ سبز توانائی کی کھلی رسائی کے لیے ان تمام درخواستوں کو زیادہ سے زیادہ 15 دنوں میں منظوری دی جائے گی۔
سبز توانائی کی کھلی رسائی کے تحت بجلی لینے والے صارفین کے لیے سپلائی میں کوئی حد نہیں ہوگی بشرطیکہ ٹائم بلاکس کی کم سے کم تعداد جیسی متناسب صورتحال موجود ہوجن کے لیے صارف کو استعمال شدہ بجلی کی تعداد کو تبدیل نہ کرنا پڑے جو کھلی رسائی کے ذریعہ عائد کی جا سکتی ہے تاکہ تقسیم کار لائسنس یافتہ اداروں کے ذریعہ مطلوبہ مطالبے کو پورا کرنے میں وسیع فرق کو درگزر کیا جاسکے۔